CELEX: 32004R0655
Language: lt
Date: 2004-04-07 00:00:00
Title: 2004 m. balandžio 7 d. Komisijos reglamentas (EB) Nr. 655/2004, iš dalies keičiantis Reglamentą (EB) Nr. 466/2001 dėl nitratų kūdikiams ir mažiems vaikams skirtame maisteTekstas svarbus EEE.

Svarbus teisinis pranešimas

|

32004R0655

Oficialusis leidinys L 104 , 08/04/2004 p. 0048 - 0049

		Komisijos reglamentas (EB) Nr. 655/20042004 m. balandžio 7 d.iš dalies keičiantis Reglamentą (EB) Nr. 466/2001 dėl nitratų kūdikiams ir mažiems vaikams skirtame maiste(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1993 m. vasario 8 d. Tarybos reglamentą (EEB) Nr. 315/93, nustatantį Bendrijos procedūras dėl maisto teršalų [1], ypač į jo 2 straipsnio 3 dalį,pasikonsultavusi su Maisto produktų moksliniu komitetu,kadangi:(1) Komisijos reglamentas (EB) Nr. 466/2001 [2] nustato didžiausius leistinus tam tikrų teršalų maisto produktuose kiekius, įskaitant kūdikiams ir mažiems vaikams skirtame maiste, kuriam taikoma 1996 m. vasario 16 d. Komisijos direktyva 96/5/EB dėl perdirbtų grūdinių maisto produktų ir maisto kūdikiams bei mažiems vaikams [3].(2) Laikantis Reglamento (EB) Nr. 466/2001, konkretūs didžiausi leistini teršalų kūdikiams bei mažiems vaikams skirtame maiste kiekiai turėtų būti nustatyti iki 2004 m. balandžio 5 d.(3) Didžiausi leistini nitratų tam tikrose daržovėse kiekiai nustatyti Reglamentu (EB) Nr. 466/2001, iš dalies pakeistu Reglamentu (EB) Nr. 563/2002 [4], atsižvelgiant į 1995 m. Maisto produktų mokslinio komiteto nuomonę. Siekiant apsaugoti visuomenės sveikatą, ypač atsižvelgiant į galimą sąryšį su kancerogeninių medžiagų, tokių kaip nitrozaminai, susidarymu, nitratų kiekis turėtų būti sumažintas iki racionaliai įmanomo pačio mažiausio kiekio.(4) Dėl kūdikių bei mažų vaikų, pažeidžiamos gyventojų grupės, sveikatos apsaugos tikslinga nustatyti mažą didžiausią leistiną kiekį, kuris įmanomas taikant griežtą žaliavų parinkimą perdirbtų grūdinių maisto produktų ir kūdikių maisto gamybai.(5) Komisijos direktyva 2002/63/EB [5] nustato Bendrijos mėginių ėmimo metodus oficialiai kontroliuojant pesticidų likučius augalinės ir gyvūninės kilmės produktuose ir ant jų bei panaikina Direktyvą 79/700/EEB [6]. Direktyvos nuostatos yra tinkamos imti mėginius oficialiai kontroliuoti nitratus.(6) Reikėtų atitinkamai iš dalies pakeisti Reglamentą (EB) Nr. 466/2001.(7) Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,PRIĖMĖ ŠĮ REGLAMENTĄ:1 straipsnisReglamento (EB) Nr. 466/2001 I priedas iš dalies keičiamas pagal šio reglamento priedą.2 straipsnisŠis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.Jis taikomas nuo 2004 m. spalio 1 d.Šis reglamentas netaikomas iki 2004 m. spalio 1 d. į rinką laikantis taikomų nuostatų pateiktiems produktams. Įrodinėjimo pareiga, kada produktai pateikti į rinką, tenka maisto produktų verslo vykdytojui.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 2004 m. balandžio 7 d.Komisijos varduDavid ByrneKomisijos narys[1] OL L 37, 1993 2 13, p. 1. Reglamentas su pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).[2] OL L 77, 2001 3 16, p. 1. Reglamentas su paskutiniais pakeitimais, padarytais Reglamentu (EB) Nr. 455/2004 (OL L 74, 2004 3 12, p. 11).[3] OL L 49, 1996 2 28, p. 17. Direktyva su paskutiniais pakeitimais, padarytais Direktyva 2003/13/EB (OL L 41, 2003 12 14, p. 33).[4] OL L 86, 2002 4 3, p. 5.[5] OL L 187, 2002 7 16, p. 30.[6] OL L 207, 1979 8 15, p. 26.--------------------------------------------------PRIEDASI priedo 1 dalyje (Nitratai) pridedamas toks 1.5 punktas:"Produktas | Didžiausias leistinas kiekis (mg NO3/kg) | Mėginių ėmimo metodas | Etaloninis analizės metodas |1.5.Kūdikių maistas ir perdirbti grūdiniai maisto produktai kūdikiams bei mažiems vaikams | 200 | Komisijos direktyva 2002/63/EB (nuostatos, numatytos perdirbtiems augalinės kilmės maisto produktams ir perdirbtiems gyvūninės kilmės maisto produktams) | |--------------------------------------------------